Lamphun

Provinsi Lamphun (bahasa Thai: ลำพูน) ialah salah satu provinsi (changwat) utara Thailand. Provinsi-provinsi berjirannya termasuk (dari utara ikut arah jam) Chiang Mai, Lampang dan Tak.

 Geografi 
Lamphun terletak di lembah Sungai Ping, dan dikelilingi oleh banjaran.

 Sejarah 
Di bawah nama Haripunchai, nama lamanya, Lamphun merupakan kota yang paling utara di dalam kawasan kemaharajaan Mon ketika zaman Dvaravati, serta kota yang terakhir untuk jatuh ke tangan Thai. Pada lewat abad ke-12, ia dikepung oleh tentera Khmer, tetapi tidak jatuh. Bagaimanapun pada tahun 1281, Raja Mengrai dari Lannathai akhirnya menawan kota ini, dan menjadikannya sebagai sebahagian kemaharajaannya.

 Lambang 
Mohor provinsi memaparkan kuil Wat Phra That Haripunchai yang sudah menjadi kuil utama di dalam kota Lamphun ketika zaman Mon. Menara keemasannya dikatakan mengandungi tinggalan Buddha.

Bunga provinsi ialah bunga Semarak Api (Butea monosperma), dan pokok provinsinya Pokok Hujan-hujan (Samanea saman).

 Bahagian pentadbiran 
Provinsi Lamphun dibahagikan kepada 7 buah daerah (Amphoe) dan sebuah daerah kecil (King Amphoe). Daerah-daerah ini dibahagikan pula menjadi 51 buah komun (tambon) dan 520 buah desa (muban).
 AmphoeKing Amphoe Mueang Lamphun
 Mae Tha
 Ban Hong
 Li<li>Thung Hua Chang
<li>Pa Sang
<li>Ban Thi<ol start=8>
Wiang Nong Long

 Pautan luar 
 Laman web provinsi daripada Pihak Berkuasa Pelancongan Thailand
 Panduan provinsi Rangkaian Jubli Emas 
 Peta Provinsi Lamphun, jata, dan setem

Kategori:Wilayah di Thailand